**7.3.2.E pielikums**

## **Pasažieriem paredzēto telpu lietošanas līgums apkalpes vietās**

Rīgā, 202  .gada   .

**Valsts akciju sabiedrība “Latvijas dzelzceļš”**, vienotais reģistrācijas Nr.40003032065, kuru, pamatojoties uz                   (pilnvarojuma nosaukums, dokumenta datums, dokumenta nr.), pārstāv                   (vārds, uzvārds, amats), turpmāk – LDz, no vienas puses,

un

       (uzņēmuma nosaukums, reģistrācijas nr.), kurš rīkojas uz             (pilnvarojuma nosaukums, dokumenta datums, dokumenta nr.), pamata, turpmāk – Pārvadātājs,

no otras puses,

abi kopā turpmāk – Puses, atsevišķi – Puse, noslēdz šādu līgumu par pasažieriem paredzēto telpu lietošanu apkalpes vietās (turpmāk – Līgums):

1. **Līguma priekšmets**
	1. LDz nodrošina Pārvadātāja (pārvadātāja nosaukums) pasažieriem paredzēto telpu (turpmāk – Telpas) lietošanu, lai nodrošinātu pasažieru piekļuvi biļešu pārdošanas vietām apkalpes vietās un telpām pasažieru pārvadājumu nodrošināšanai atbilstoši Līguma pielikumā Nr.(1) (Telpu plāni) noteiktajam, turpmāk – pakalpojums.
	2. Telpu pieejamība norādīta Līguma pielikumā Nr.(3) (Pasažieriem paredzēto telpu atvēršanas/aizvēršanas laiki stacijās).
	3. Telpu stāvoklis pārvadātājam ir zināms.
	4. Pārvadātājam ir tiesības atteikties no vienas vai vairāku Telpu lietošanas, paziņojot par to LDz vismaz vienu mēnesi iepriekš, šādā gadījumā Puses attiecīgi groza Līguma pielikumus.
2. **Norēķinu kārtība**
	1. Cena par pakalpojumu tiek noteikta par vienu pasažieru vilcienu apstāšanās reizi, atbilstoši stacijas vai pieturas punkta kategorijai. Staciju vai pieturas punkta kategorijas ir atkarīgas no gada vidējās pasažieru plūsmas stacijā vai pieturas punktā (pielikums Nr.(2)).

LDz uzskaita vilcienu apstāšanās skaitu mēnesī atbilstoši faktiskajam vilcienu kustības grafikam. Vilciena gala stacijā vilciena apstāšanās tiek uzskaitīta divreiz – vilcienam pienākot un atejot.

* 1. Līdz katra mēneša 5.datumam LDz iesniedz Pārvadātājam rēķinu par iepriekšējā mēnesī sniegto pakalpojumu un Pārvadātājs 10 (desmit) dienu laikā pēc rēķina saņemšanas veic tā samaksu. Samaksa tiek veikta ar bankas pārskaitījumu uz LDz rēķinā norādīto kontu bankā. Par samaksas dienu tiek uzskatīta diena, kad nauda ir ieskaitīta LDz norēķinu kontā.
	2. Puses vienojas, ka rēķini saskaņā ar Līgumu tiek sagatavoti elektroniski, tos iesniedz Pārvadātājam, elektroniski nosūtot uz Līgumā norādīto elektroniskā pasta adresi, un tie ir derīgi bez paraksta, un ir abām Pusēm saistoši.
	3. LDz saskaņā ar Līgumu sagatavotos rēķinus nosūta no LDz elektroniskā pasta adreses rekini@ldz.lv uz Pārvadātāja elektroniskā pasta adresi      . Jebkura no Pusēm nekavējoties informē otru Pusi, ja mainās norādītās elektroniskās pasta adreses.
	4. Visi maksājumi tiek aplikti ar PVN pēc likmes, kas ir spēkā pakalpojumu sniegšanas brīdī. Mainoties PVN likmei attiecīgi mainās Līguma kopējā summa ar PVN.
	5. Visas izmaksas, kas saistītas ar Līgumā paredzēto maksājumu veikšanu un bankas pakalpojumiem, sedz – Puse, kura veic maksājumu.
	6. Par Līguma 2.1.punktā norādīto maksājumu nokavējumu Pārvadātājs maksā nokavējuma procentus 0,1% apmērā no termiņā nesamaksātās summas par katru nokavēto dienu. Saskaņā ar Civillikuma 1763.pantu nokavējuma procentu pieaugums apstājas, kad nesamaksāto procentu daudzums sasniedzis parāda lielumu.
	7. Pamatojoties uz LDz iesniegtajiem rēķiniem, Pārvadātāja maksājumus, kas saistīti ar Līgumu, LDz ieskaita šādā secībā:
		1. iespējamā parāda summa;
		2. kārtējie maksājumi;
		3. iespējamie nokavējuma procenti.
	8. Gadījumā, ja Līgumā noteiktie maksājumu termiņi nesakrīt ar LDz rēķinā minētajiem termiņiem, tad spēkā ir Līgumā noteiktie maksājumu termiņi.
	9. Ja LDz darbības vai bezdarbības rezultātā pasažieri nevar izmantot Telpu/as šajā Līgumā norādītajam mērķim un Pārvadātājs ir par to paziņojis LDz, Līgumā noteiktā pakalpojuma maksa par attiecīgo mēnesi tiek attiecīgi samazināta.
	10. Nokavējuma procentu samaksa neatbrīvo Pārvadātāju no Līgumā paredzēto saistību pienācīgas izpildes attiecībā pret LDz. Samaksātās nokavējuma procentu summas nav ieskaitāmas zaudējumu atlīdzībā.
	11. LDz ir tiesības ne biežāk kā reizi gadā pārskatīt cenu par pakalpojumu, brīdinot par to Pārvadātāju vismaz mēnesi iepriekš – gadījumos, ja gada inflācija Latvijā ir vismaz 5% salīdzinājumā ar iepriekšējo gadu.
1. **Telpu pasažieriem lietošanas termiņš**

Līgums stājas spēkā ar tā parakstīšanas brīdi un ir saistošs no 202  .gada   .      līdz 202  .gada   .     .

1. **Pārvadātāja pienākumi un tiesības**
	1. Pārvadātāja pienākumi:
		1. maksāt Līgumā noteiktos maksājumus noteiktajā apmērā un termiņā;
		2. gadījumā, ja Līguma darbības termiņš ir beidzies, bet Pārvadātāja pasažieri turpina izmantot pakalpojumu, par to izmantošanas laiku Pārvadātājs maksā atbilstoši šajā Līgumā noteiktai kārtībai un apmēram;
		3. avārijas gadījumā, pēc iespējas, paziņot par to LDz klientu servisam tālr.nr. 80021181, e-pasta adrese: uzzinas@ldz.lv, kā arī pēc iespējas veikt visus atbilstošos un iespējamos neatliekamos pasākumus avārijas likvidēšanai vai mazināšanai;
		4. ja Telpu bojāšana ir notikusi Pārvadātāja, tā pilnvaroto personu vai darbinieku vainas vai nolaidības dēļ, bojājumu likvidācija Pārvadātājam jāuzsāk nekavējoties un bojājumi ir jānovērš pēc iespējas īsākā laika periodā. Ja Pārvadātājs neizpilda šajā punktā noteikto pienākumu, tad LDz ir tiesīgs novērst bojājumus uz Pārvadātāja rēķina. Pārvadātājam šajā gadījumā ir pienākums maksāt par šo laika periodu visus Līgumā noteiktos LDz pienākošos maksājumus pilnā apmērā;
		5. Pārvadātājs, parakstot Līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.

Pārvadātājam ir pienākums nekavējoties informēt LDz, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet LDz kļūst zināms, ka Pārvadātājs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.

Ja Pārvadātāja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, LDz vai jebkādu citu personu interesēs, Pārvadātājam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā [www.ldz.lv](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. LDz garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

* 1. Pārvadātājam nav tiesību:
		1. izmantot ēkas fasādi, kā arī laukumus, kas atrodas pie ēkām, kur ir Telpas, lai izvietotu izkārtnes un reklāmas, bez LDz rakstiskas atļaujas;
		2. publiski izplatīt pievienoto telpu plānus, kā arī ar tiem iepazīstināt vai tos izsniegt trešajām personām bez LDz piekrišanas.
	2. Pārvadātājam ir tiesības:
		1. par saviem līdzekļiem veikt lietošanā nodotajās Telpās rekonstrukciju, pārbūvi, renovāciju, kā arī kārtējo remontu, ja ir saņemta rakstiska atļauja no LDz.
1. **LDz pienākumi un tiesības**
	1. LDz pienākumi:
		1. Nodrošināt Telpu:
			1. tehnisko un sanitāro uzturēšanu atbilstoši normatīvajos aktos noteiktajām prasībām;
			2. pieejamību atbilstoši Līguma pielikumā Nr.(3) norādītajam.
		2. norādīt vietu Pārvadātājam izkārtņu, informācijas un citu informatīvo materiālu izvietošanai, kas saistīta ar vilcienu kustību;
		3. informēt Pārvadātāju par ārējo inženiertīklu un komunikāciju remonta darbiem, LDz apņemas darīt visu iespējamo un nepieciešamo, lai iespējami ātrāk varētu atjaunot Telpu pieejamību, kas tika pārtraukta remontdarbu dēļ;
		4. iesniegt Pārvadātājam rēķinus Līguma 2.sadaļā noteiktajā kārtībā;
		5. pirms tiesību izmantošanas uzteikt Līgumu darbību pirms termiņa vienpusējā kārtā gadījumos, kas minēti Līguma 6.3.punktā, LDz ir tiesības rakstveidā brīdināt Pārvadātāju un prasīt tam konstatēto trūkumu novēršanu 15 (piecpadsmit) dienu laikā no paziņojuma nosūtīšanas dienas;
		6. LDz ir pienākums nodrošināt ēku, kurās atrodas Telpas atbilstību normatīvajos aktos noteiktajām ugunsdrošības prasībām, tostarp Telpās nodrošināt:
			1. ugunsaizsardzības sistēmas (automātiskā ugunsgrēka atklāšanas un trauksmes signalizācijas sistēma, automātiskā ugunsgrēka balss izziņošanas sistēma) un sistēmu sastāvdaļu (pults, detektori, skaļruņi, vadi, skaņas un gaismas ierīces, ugunsdzēsības krānu aprīkojums utt.) uzturēšanu un saglabāšanu darba stāvoklī atbilstoši Ugunsdrošības noteikumu prasībām, ja šāda sistēma ir izvietota;
			2. elektroinstalāciju, zibens aizsardzības un zemējuma uzturēšanu un pārbaudi atbilstoši Ugunsdrošības noteikumu prasībām, ja tādi izvietoti;
			3. apkures un ventilācijas sistēmu uzturēšanu un pārbaudi atbilstoši Ugunsdrošības noteikumu prasībām;
			4. ārējo un iekšējo ugunsdzēsības ūdensapgādes sistēmu uzturēšanu atbilstoši Ugunsdrošības noteikumu prasībām;
			5. ēkas, kurā atrodas Telpas, teritorijas uzturēšanu atbilstoši Ugunsdrošības noteikumu prasībām;
			6. evakuācijas ceļu un izeju atbilstību Ugunsdrošības noteikumu prasībām;
			7. Telpu apgādi ar ugunsdzēsības līdzekļiem (ugunsdzēsības aparātiem), ugunsdzēsības līdzekļu uzturēšanu (apskati un tehnisko apkopi);
			8. evakuācijas plānu izstrādi, ja nepieciešams saskaņā ar Ugunsdrošības noteikumu prasībām;
			9. ugunsdrošības instrukcijas izstrādi atbilstoši Ugunsdrošības noteikumu prasībām;
			10. Telpu apgādi ar ugunsdrošības zīmēm atbilstoši Ugunsdrošības noteikumu prasībām.
		7. veikt nepieciešamos remontdarbus, lai novērstu tehniskos bojājumus vai avārijas sekas ēkā, kas rada vai var radīt briesmas ēkas lietotājiem. Pārvadātājs nav tiesīgs traucēt šādu remontdarbu veikšanu vai nepamatoti tos kavēt;
		8. LDz ir tiesības norādīt Pārvadātājam citu vietu izkārtņu un citu informatīvo materiālu izvietošanai, ja pat šīs vietas norādītas Telpu nodošanas – pieņemšanas aktos, atbilstoši 4.2.1.punktam, kā arī aizliegt izvietot informāciju, kas neatbilst Dzelzceļa pārvadājuma likuma prasībām.
2. **Līguma grozīšana un izbeigšana pirms termiņa**
	1. Visus Līguma grozījumus un papildinājumus Puses noformē rakstiski, tie pievienojami Līgumam un ir tā neatņemamas sastāvdaļas.
	2. Līgumu var izbeigt Pusēm rakstiski vienojoties, kā arī citos Līgumā un Latvijas Republikas normatīvajos aktos paredzētajos gadījumos.
	3. LDz ir vienpusējas tiesības uzteikt Līguma darbību pirms termiņa, rakstiski informējot pārvadātāju 30 (trīsdesmit) dienas iepriekš, neatlīdzinot otrai pusei zaudējumus un izmaksas ja Pārvadātājs nav atbilstoši paziņojumam novērsis konstatētos pārkāpumus:
		1. izmanto Telpas mērķiem, kas nav paredzēti Līgumā vai arī pārkāpj to izmantošanas noteikumus;
		2. nemaksā maksu par saņemto pakalpojumu Līgumā paredzētajā termiņā trīs mēnešus pēc kārtas;
		3. Pārvadātājs patvaļīgi, bez saskaņošanas ar LDz vai arī pārkāpjot attiecīgos normatīvos aktus, veic Telpu rekonstrukciju, atjaunošanu vai remontu;
		4. pēc atkārtota brīdinājuma nav izpildījis citus pienākumus, kas noteikti Līguma 4.sadaļā;
	4. Papildus Līguma 6.3.punktā noteiktajam, LDz ir vienpusējas tiesības, rakstiski informējot Pārvadātāju 30 (trīsdesmit) dienas iepriekš, vienpusēji izbeigt Līgumu pirms termiņa, neatlīdzinot otrai Pusei zaudējumus, kas saistīti ar Līguma pirmstermiņa izbeigšanu, ja vieta, kurā atrodas Telpa, ir zaudējusi apkalpes vietas statusu.
	5. Pārvadātājam ir tiesības izbeigt Līgumu pirms termiņa, rakstiski par to brīdinot LDz 30 (trīsdesmit) dienas iepriekš.
	6. Gadījumos, kas nav paredzēti Līgumā, tas var tikt izbeigts tikai kārtībā, ko īpaši paredz Latvijas Republikas normatīvie akti.
	7. Pusēm ir tiesības Līgumu izbeigt vienpusējā kārtā vai no tā atkāpties, rakstiski par to paziņojot Pārvadātājam nekavējoties, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	8. Pēc Līguma termiņa notecējuma, izpildītie un saskaņotie remonta darbi Telpās, kurus veicis Pārvadātājs, pāriet LDz īpašumā atbilstoši noformētajiem un savstarpēji parakstītajiem izpildīto darbu pieņemšanas – nodošanas aktiem.
	9. Ja Līgums tiek izbeigts pirms termiņa pēc LDz iniciatīvas, bez Pārvadātāja vainas, Pārvadātājam ir tiesības pieprasīt no LDz ieguldīto nepieciešamo izmaksu kompensāciju, proporcionāli Telpu lietošanas laikam, atskaitot amortizāciju, ja izmaksas, to vērtība un raksturs, kurus Pārvadātājs veicis LDz īpašuma labā, ir bijuši rakstiski saskaņoti ar LDz, un par kuriem ir noformēts izpildīto darbu nodošanas – pieņemšanas akts, kuru parakstījuši LDz un Pārvadātājs.
	10. Ja Līgums tiek izbeigts pirms darbības termiņa beigām Pārvadātāja vainas dēļ, tad Pārvadātājam netiek kompensēti nepieciešamās un derīgās izmaksas, ja vien Puses nevienojas citādāk.
	11. Gadījumā, ja Puses vienojas pagarināt Līguma 3.punktā noteikto Līguma darbības termiņu, tad Līguma 6.9.punkta nosacījumi, par Pārvadātāja izmaksu atlīdzināšanu iepriekšējā lietošanas periodā, izbeidzas ar dienu, kad stājas spēkā vienošanās par Līguma darbības termiņa pagarināšanu.
3. **Strīdu atrisināšana un Pušu atbildība**
	1. Puses vienojas par strīdu izskatīšanu sarunu ceļā. Ja strīdu nav iespējams noregulēt sarunu ceļā, tad tas tiks izskatīts Latvijas Republikas tiesā.
	2. Jebkura no Pusēm atlīdzina otrai Pusei tiešos zaudējumus, kuri radušies otrai Pusei sakarā ar Līgumā noteiktu vienas Puses pienākuma pārkāpumu, nepienācīgu izpildi vai neizpildi. Savukārt, Pārvadātājs nav atbildīgs par zaudējumiem, kas radušies trešo personu (tajā skaitā pasažieru un citu apmeklētāju) darbības vai bezdarbības rezultātā.
	3. Ja starp Pusēm sakarā ar nodarītajiem zaudējumiem rodas strīdi, zaudējumu apmēru var noteikt neatkarīgie eksperti, kuru pakalpojumus apmaksā zaudējumus izraisījusī vai zaudējumos vainīgā Puse.
	4. Puses nav atbildīgas par Līguma nosacījumu neizpildi vai neatbilstošu izpildi, ja tas noticis nepārvaramas varas apstākļu iestāšanās rezultātā, tādu kā dabas katastrofas, zemestrīce, viesuļvētra, plūdi, masu nekārtības, jebkāda rakstura kara darbība, valsts institūciju aizliegumi un darbība, kā arī citi ārkārtēja rakstura notikumi, kurus Puses nav varējušas ne paredzēt, ne kādā veidā novērst.
	5. Ja Puse nevar pilnībā vai daļēji izpildīt savus pienākumus, pastāvot Līguma 7.4.punktā minētajiem apstākļiem, pienākumu izpildes termiņš pagarinās par tādu periodu, kas līdzvērtīgs laika periodam, kurā šie apstākļi ir pastāvējuši.
	6. Ja Līguma 7.4.punktā minētie apstākļi pastāv ilgāk par 2 (diviem) mēnešiem, jebkurai no Pusēm ir tiesības pārtraukt Līguma darbību, un šajā gadījumā nevienai no Pusēm nav tiesību uz zaudējumu atlīdzību, kas saistīta ar šādu apstākļu iestāšanos.
	7. Pusei, kurai kļuvis neiespējami izpildīt savas saistības saskaņā ar Līguma 7.4.punktā minētajiem apstākļiem, nekavējoties par šādu apstākļu rašanos rakstiski jāinformē otra Puse, kā arī jāiesniedz attiecīgas institūcijas izziņa apstiprinājumam.
4. **Komercnoslēpums**
	1. Līguma noteikumi, kā arī informācija, kas saistīta ar Pušu sadarbību vai kas par Pusi nonākusi otras Puses rīcībā Līguma izpildes rezultātā, uzskatāma par attiecīgās Puses komercnoslēpumu, un tā bez Pušu iepriekšējas rakstiskas piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
	2. Saņemto Puses komercnoslēpumu saturošo informāciju otra Puse apņemas izmantot vienīgi Līgumā norādītajam mērķim, ievērojot Pušu komercintereses un šo konfidencialitātes pienākumu.
5. **Personas datu aizsardzība**
	1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
	2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
	6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
6. **Citi noteikumi**
	1. Līguma darbības laikā Puses norīko šādas kontaktpersonas:
		1. LDz kontaktpersona – (Nekustamā īpašuma direkcijas, Komercdarbības daļas Vecākais komercdarbības speciālists Māra Ozola, tālr.: 67234810, 29531554, e-pasts: Mara.Ozola@ldz.lv), koordinē un risina ar Līguma izpildi saistītos jautājumus;
		2. Pārvadātāja kontaktpersonas –                   (vārds, uzvārds, amats)

tālr. nr.:      , e-pasta adrese:      , ir tiesīga parakstīt Telpu pieņemšanas – nodošanas aktus un risina ar Līguma izpildi saistītos jautājumus.

* 1. Līgums ir saistošs Pušu pilnvarotajiem, pārstāvjiem, saistību un tiesību pārņēmējiem, un tajā noteiktās vienas un otras Puses tiesības un pienākumus neviena no Pusēm nevar nodot trešajām personām bez otras Puses rakstiskas piekrišanas.
	2. Visi paziņojumi Līguma sakarā nosūtāmi uz zemāk norādītājām adresēm un visi paziņojumi, izņemot rēķinus, tiek uzskatīti par saņemtiem, kad nogādāti personīgi ar saņemšanas apstiprinājumu vai iesniegti elektroniski e-pastā: info@ldz.lv, vai 7 (septiņas) dienas pēc tam, kad nosūtīti pa pastu Latvijas Republikas teritorijā ierakstītā vēstulē. Puse, mainot zemāk norādītos rekvizītus, apņemas 7 (septiņu) dienu laikā paziņot otrai Pusei par izmaiņām.
	3. Pušu pārstāvji, kas paraksta Līgumu, ar to apliecina, ka viņiem piešķirtas un atbilstoši tiesību aktiem reģistrētas paraksta tiesības viņu pārstāvēto Pušu vārdā, kā arī to, ka viņiem piešķirtas pilnvaras tajā apjomā, kāds nepieciešams Līguma noslēgšanai (parakstīšanai) saskaņā ar tajā paredzētajiem nosacījumiem.
	4. Ja kāds no Līguma noteikumiem zaudē juridisko spēku, tad tas neietekmē pārējos Līguma noteikumus.
	5. Līgums ietver visas Pušu vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas starp Pusēm.
	6. Līgums sastādīts latviešu valodā un parakstīts 2 (divos) oriģinālos eksemplāros, no kuriem viens Līguma eksemplārs glabājas pie LDz, otrs – pie Pārvadātāja. Abi Līguma eksemplāri ir spēkā esoši un ar vienādu juridisku spēku.
	7. Līgumam ir pievienoti šādi pielikumi, kas ir tā neatņemamas sastāvdaļas:

Pielikums Nr.(1) – Telpu plāni;

Pielikums Nr.(2) – Pasažieriem paredzēto telpu lietošanas cena atkarībā no vilcienu apstāšanās skaita mēnesī stacijā;

Pielikums Nr.(3) Pasažieriem paredzēto telpu atvēršanas/aizvēršanas laiki stacijās.

1. **Pušu rekvizīti un paraksti**

**LDz:**

**Valsts akciju sabiedrība “Latvijas dzelzceļš**” – Emīlijas Benjamiņas iela 3, Rīgā, LV-1547,

vienotais reģistrācijas Nr.40003032065, PVN reģ.Nr.LV40003032065.

Norēķinu konts Nr. LV17RIKO0000080249645, Luminor Bank AS Latvijas filiāle, SWIFT kods RIKOLV2X.

**Pārvadātājs:**

|  |  |  |
| --- | --- | --- |
|  |  |  |
| **LDz:** |  | **Pārvadātājs:** |

**Pielikums Nr.(1)**

202  .gada   .

## Pasažieriem paredzēto telpu lietošanas līgums apkalpes vietās

Telpu plāni

|  |
| --- |
| **Pielikums Nr.(2)**202  .gada   .     Pasažieriem paredzēto telpu lietošanas līgums apkalpes vietāsPasažieriem paredzēto telpu lietošanas cena atkarībā no vilcienu apstāšanās skaita mēnesī stacijā |

**Pielikums Nr.(3)**

202  .gada   .

## Pasažieriem paredzēto telpu lietošanas līgums apkalpes vietās

Pasažieriem paredzēto telpu atvēršanas/aizvēršanas laiki stacijās

\*LDz nodrošina, ka pasažieriem paredzētās telpas ir pieejamas atbilstoši Dzelzceļa tehniskās ekspluatācijas noteikumu 304.punkta noteiktajam: “vismaz tajā diennakts periodā, kurā kursē vilcieni (no pirmā vilciena pienākšanas līdz pēdējā vilciena atiešanai), un vismaz 30 minūtes pirms pirmā vilciena atiešanas”.